**Ministru kabineta noteikumu projekta**

**“Grozījumi Ministru kabineta 2015. gada 30. jūnija noteikumos Nr. 36 “Nacionālais numerācijas plāns”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izdoti saskaņā ar Elektronisko sakaru likuma 56.pantuVeselības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd galvenā valsts aktualitāte ir nodrošināt iedzīvotājiem maksimālu iespēju vakcinēties pret Covid-19, panākot iespējami lielu vakcinēto iedzīvotāju aptveri un tādejādi maksimāli ierobežojot infekcijas Covid-19 izplatību un nodrošinot epidemioloģisko drošību kopumā. Šī mērķa īstenošanai tiek veikti vairāki pasākumi un viens no tiem ir vienota zvanu centra izveide un darbības nodrošināšana vakcinācijas procesa atbalstam. Atbilstoši Ministru kabineta 2020.gada 9.jūnija noteikumu Nr. 360 „Epidemioloģiskās drošības pasākumi Covid-19 infekcijas izplatības ierobežošanai” 62.24 punktam „Nacionālais veselības dienests efektīvai vakcinācijas norisei nodrošina zvanu un klientu apkalpošanas centra darbību un uzturēšanu, paredzot, ka personas izmanto vienoto tālruņa numuru 8989, lai pieteiktos vakcinācijai, un zvanu centrs pa minēto tālruni un elektronisko pastu informē un konsultē attiecīgās personas.”. Šim mērķim Nacionālais veselības dienests izvēlas pakalpojumu sniedzēju Publisko iepirkumu likumā noteiktajā kārtībā.Vienotais tālruņa numurs 8989 galvenokārt kalpo, tam lai personas, kurām nav piekļuves vietnei manavakcina.lv, pieteiktos vakcinācijai, bet papildu tam šis numurs paredzēts arī informācijas un konsultāciju saņemšanai attiecībā uz vakcinācijas procesu. Vienotais tālruņa numurs sāka savu darbību jau 2021.gada 5.februārī un iedzīvotāji to ir iegaumējuši un intensīvi lieto. Minētā tālruņa numura popularizēšanai sabiedrībā tika īstenota valsts apmaksāta informatīva kampaņa, tādejādi panākot iespējami plašāku tālruņa numura lietošanu. Kopš š.g. 24.februāra, kad tālruņa numura 8989 nodrošināšanu pārņēma Nacionālais veselības dienests, uz tālruņa numuru 8989 ir saņemti 106 494 ar vakcināciju pret Covid-19 saistīti zvani, šobrīd tie sasniedz jau vidēji 3000 zvanus dienā. Tālruņa 8989 lietošana ir viens no instrumentiem, lai palīdzētu sabiedrībai un nodrošinātu iespēju ierobežot infekcijas Covid-19 izplatību, kas ir galvenais šī tālruņa numura izmantošanas mērķis.Līdz ar to ir būtiski svarīgi turpināt minētā vienotā tālruņa numura izmantošanu Ministru kabineta 2020.gada 9.jūnija noteikumos Nr. 360 „Epidemioloģiskās drošības pasākumi Covid-19 infekcijas izplatības ierobežošanai” paredzētajam mērķim arī turpmāk.Šobrīd tālruņa lietošanas tiesības ir reģistrētas elektronisko sakaru komersantam, kurš nodrošina šī numura darbību, bet gadījumā, ja jauna iepirkuma rezultātā tiek mainīts pakalpojuma sniedzējs, kurš nodrošina vienotā tālruņa numura 8989 darbību, bet elektronisko sakaru komersants, kuram līdz šim bija reģistrētas minētā numura lietošanas tiesības, no šīm tiesībām neatsakās, tiek būtiski apdraudēta vienotā zvanu centra nepārtraukta darbība, tādejādi ietekmējot vakcinācijas pret Covid-19 veiksmīgu norisi un epidemioloģisko drošību kopumā.Līdzīgi Covid-19 infekcijas izplatības ierobežošanas nodrošināšanai un seku novēršanai, Covid-19 infekcijas analīžu veikšanai tiek izmantoti tālruņa numuri (īsie kodi) 8303 un 8345, kuru nepārtrauktas darbības nodrošināšana ir būtiska Covid-19 izplatības mazināšanā un seku novēršanā.Lai neradītu risku, ka tālruņa numura lietošanas iespējas ir atkarīgas no elektronisko sakaru komersanta, kuram ir reģistrētas attiecīgas lietošanas tiesības, svarīgi ir noteikt nacionālajā numerācijas plānā, ka tālruņa numurs (īsais kods) 8989 ir paredzēts vienīgi Covid-19 infekcijas izplatības ierobežošanas nodrošināšanai, tālruņa numurs (īsais kods) 8303 ir paredzēts vienīgi Covid-19 infekcijas izplatības ierobežošanas nodrošināšanai, lai pieteiktos Covid-19 infekcijas analīžu veikšanai, tālruņa numurs (īsais kods) 8345 ir paredzēts vienīgi Covid-19 infekcijas izplatības ierobežošanas nodrošināšanai.Atbildīgā iestāde par īso kodu 8989 un 8303 ir Nacionālais veselības dienests un tam būtu tiesības pieņemt lēmumu par pakalpojumu sniedzēju, kurš tehniski nodrošina tālruņa 8989 darbību atbilstoši tā mērķim.Atbildīgā iestāde par īso kodu 8345 ir Valsts Kanceleja un tam būtu tiesības pieņemt lēmumu par pakalpojumu sniedzēju, kurš tehniski nodrošina tālruņa 8345 darbību atbilstoši tā mērķim. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Vides aizsardzības un reģionālās attīstības ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz operatoru pakalpojumu sniedzējiem |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija |  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta izstrādes paredzēts informāciju par veiktajiem grozījumiem ievietot Veselības ministrijas un SPKC tīmekļvietnēs |
| 2. | Sabiedrības līdzdalība projekta izstrādē | Tā kā projekts tiek virzīts steidzamības kārtā, sabiedrības iesaiste projekta izstrādē netika organizēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

|  |  |
| --- | --- |
| Veselības ministrs | D. Pavļuts |

Vīza: valsts sekretāre I.Dreika